Vroeë ontwikkeling - so kan jy jou kind help - Parys Gazette Vroeë ontwikkeling – so kan jy jou kind help | Parys Gazette
Sunrise: 05:54 | Sunset: 18:08
Kyk watter flieks wys by die Kultuurkamer
South Africa versus Bangladesh: Win tickets to the test match!
BONUS PRODUKSIES EN VENUE VIR AARDKLOP!
Sien jou by matriekafskeid 2017
Hulle word gesoek
‘n Hele 102 jaar jonk
Oudleerders staan uit as leiers
Aankoop van elektrisiteitsmeters ’n ‘noodgeval’
NW Hawks arrest more bogus doctors
Kyk net dié groot menere
So help VVA bestuurspan om fondse in te samel vir dié in nood
Prophetic conference to be held in Parys
Voëlklub besoek park in Potchefstroom
Gholfdag ten bate van Adam en Bertus
Kyk watter flieks wys by die Kultuurkamer - 18 hours ago
South Africa versus Bangladesh: Win tickets to the test match! - 19 hours ago
BONUS PRODUKSIES EN VENUE VIR AARDKLOP! - 20 hours ago
Sien jou by matriekafskeid 2017 - 20 hours ago
Hulle word gesoek - 21 hours ago
100th parkrun milestone for Annetjie - 1 day ago
Vroeë ontwikkeling – so kan jy jou kind help
Ontwikkelingsagterstand word omskryf as die mate waartoe ŉ kind agter is om mylpale te bereik binne wat bepaal word as die norm vir kinders op daardie ouderdom. Literatuur beweer dat tot 8% van kinders van geboorte tot ses jaar ontwikkelingsagterstande het en sommige in meer as een area van ontwikkeling. Die vraag is: Wat is…
Ontwikkelingsagterstand word omskryf as die mate waartoe ŉ kind agter is om mylpale te bereik binne wat bepaal word as die norm vir kinders op daardie ouderdom. Literatuur beweer dat tot 8% van kinders van geboorte tot ses jaar ontwikkelingsagterstande het en sommige in meer as een area van ontwikkeling.
Die vraag is: Wat is die mees algemene agterstande en is daar iets wat gedoen kan word?
Motoriese ontwikkeling: Een van die agterstande wat hier gereeld gesien word sluit in babas wat nie kruip nie
Faktore wat hier ŉ invloed kan uitoefen het te doen met die groot aantal babatoerusting wat vandag op die mark is. Die gebruik van babastoeltjies vir sit- en loopringe ontneem babas die nodige oefening wat kom van tyd op die magie en kruip sodat die nek-, skouer- en rugspiere kan sterk word. Hierdie aktiwiteite is ook belangrik vir koördinasie later wanneer die kind begin skryf.
Magie-tyd behoort van so vroeg moontlik na geboorte gebruik te word wanneer jy tyd met jou baba deurbring. Begin met so min as 1 to 5 minute. Aanvanklik sal die kop slegs na een kant draai en baba sal dalk knieserig wees.
Sodra babas begin om hul kop te lig is dit groot pret vir hulle om hulself in die spieël dop te hou. Plaas dit op ŉ veilige afstand en verseker dat dit nie sal val en baba sny nie. Maak ‘n rolletjie met ŉ handdoek en sit dit onder die armpies deur vir groter gemak.
Speelgoed kan ook binne bereik neergesit word sodat baba aangemoedig word om dit te vat en te ondersoek. Jy kan nou tussen 5 en 30 minute toelaat soos die kind groter word vir hierdie spesiale speeltyd. Speel saam met jou baba want dan kry sy taalontwikkeling ook sommer ŉ hupstoot.
Muffin pannetjies en plastiese maatkoppies maak heerlike speelgoed houertjies. Vul die holtes met bv. balle, houtblokkies of plastiese vorms en baba kan dit insit, uithaal of heen en weer skuif of gooi na hartelus. Om die sintuie verder te stimuleer, verander gerus die tekstuur van dit waarop baba lê. Gebruik soms ŉ handdoek, joga mat, kombers of self ŉ blink noodkombers (lyk soos ŉ vel foelie) en kyk hoe baba reageer.
Sodra baba begin opstoot om hande viervoet te staan kan ŉ leë plastiese koeldrankbottel waarin jy helder krale, bietjie rys of selfs blinkers gegooi het, help as motiveerders om te beweeg. (Draai die prop styf toe vir veiligheid).
Kartondose is heerlike speelgoed. Gebruik ŉ stewige doos om ŉ tonnel te vorm om deur te kruip, jy kan ook sykouse laat hang by die openinge vir sensoriese stimulasie. Gebruik die geleentheid om jou kind te leer van posisie in die ruimte, bv. voor, agter, bo-op, binne in, langsaan.
Dit is nooit te vroeg om die wiskundige begrippe te begin vaslê nie en watter beter manier as om dit met hulle lyfies te beleef soos hulle om en oor goed klim en klouter.
Lekker speel tot volgende keer.